b'\n_START_ARTICLE_\nKeruskit\n_START_PARAGRAPH_\nKeruskit tai kheruskit (lat. Cherusci) olivat rautakautinen germaaniheimo. He asuivat Weserin ja Elben v\xc3\xa4lill\xc3\xa4. Keruskien nimi lienee per\xc3\xa4isin muinaisgermaanisesta sanasta hairu, "miekka"._NEWLINE_Arminiuksen johdolla he tuhosivat vuonna 9 jaa. suuressa Teutoburgin taistelussa kolme roomalaista legioonaa pys\xc3\xa4ytt\xc3\xa4en roomalaisten etenemisen syvemm\xc3\xa4lle Germaniaan. Keruskit nousivat t\xc3\xa4rke\xc3\xa4\xc3\xa4n asemaan germaaniheimojen joukossa, mutta Arminiuksen kuoltua heid\xc3\xa4n merkityksens\xc3\xa4 v\xc3\xa4heni. Tacituksen mukaan he olivat sittemmin taantuneet ja veltostuneet menneist\xc3\xa4 loiston p\xc3\xa4ivist\xc3\xa4\xc3\xa4n ja j\xc3\xa4\xc3\xa4neet naapureidensa khaukien ja khattien varjoon.'